DIRECTIVA DELEGATĂ (UE) …/… A COMISIEI de modificare a anexei II la Directiva 2000/53/CE a Parlamentului European și a Consiliului privind vehiculele scoase din uz în ceea ce privește exceptarea referitoare la utilizarea cromului hexavalent ca agent anticorosiv în sistemul de răcire din oțel-carbon al frigiderelor cu absorbție pentru rulote


title: DIRECTIVA DELEGATĂ (UE) …/… A COMISIEI de modificare, în scopul adaptării la progresul științific și tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumb ca stabilizator termic în clorura de polivinil folosită în anumite dispozitive medicale pentru diagnostic in vitro pentru analiza sângelui și a altor lichide și gaze corporale

text:
                              COMISIA
                              EUROPEANĂ

                                                       Bruxelles, 17.12.2019
                                                       C(2019) 9069 final

                      DIRECTIVA DELEGATĂ (UE) …/… A COMISIEI

                                          din 17.12.2019

         de modificare, în scopul adaptării la progresul științific și tehnic, a anexei IV la
      Directiva 2011/65/UE a Parlamentului European și a Consiliului în ceea ce privește o
     derogare pentru plumb ca stabilizator termic în clorura de polivinil folosită în anumite
     dispozitive medicale pentru diagnostic in vitro pentru analiza sângelui și a altor lichide
                                        și gaze corporale

                                  (Text cu relevanță pentru SEE)

RO                                                                                RO
 ---pagebreak---                                           EXPUNERE DE MOTIVE

     1.       CONTEXTUL ACTULUI DELEGAT
     Prezenta directivă delegată a Comisiei modifică, în scopul adaptării la progresul tehnic,
     anexa IV la Directiva 2011/65/UE a Parlamentului European și a Consiliului privind
     restricțiile de utilizare a anumitor substanțe periculoase în echipamentele electrice și
     electronice (reformare)1 (Directiva RoHS 2), în vederea acordării unei derogări pentru
     aplicații specifice care conțin plumb.
     Directiva RoHS 2 restricționează utilizarea anumitor substanțe periculoase în echipamentele
     electrice și electronice, astfel cum se prevede la articolul 4 din directiva menționată. Aceasta a
     intrat în vigoare la 21 iulie 2011.
     Substanțele restricționate în prezent, astfel cum sunt enumerate în anexa II la
     Directiva RoHS 2, sunt următoarele: plumb, mercur, cadmiu, crom hexavalent,
     bifenilpolibromurați (PBB), eteri de difenil polibromurați (PBDE), ftalat de di(2-etilhexil)
     (DEHP), ftalat de butil și de benzil (BBP), ftalat de dibutil (DBP) și ftalat de diizobutil
     (DIBP). În anexele III și IV la Directiva RoHS 2 sunt enumerate materialele și componentele
     echipamentelor electrice și electronice (EEE) pentru aplicații specifice care beneficiază de
     derogare de la restricționarea anumitor substanțe, prevăzută la articolul 4 alineatul (1) din
     Directiva RoHS 2.
     Articolul 5 prevede adaptarea anexelor III și IV la progresul științific și tehnic (prin
     includerea, reînnoirea, modificarea sau revocarea derogărilor). În temeiul articolului 5
     alineatul (1) litera (a), se pot include derogări în anexele III și IV numai dacă această
     includere nu slăbește protecția mediului și a sănătății prevăzută în Regulamentul (CE)
     nr. 1907/20062 și dacă sunt îndeplinite oricare dintre condițiile următoare: eliminarea sau
     substituirea materialelor și a componentelor prin modificarea proiectului sau utilizând
     materiale și componente pentru care nu sunt necesare materialele sau substanțele enumerate în
     anexa II este imposibilă din punct de vedere științific sau tehnic; fiabilitatea substituenților nu
     este asigurată sau este probabil ca efectele negative totale asupra mediului și asupra sănătății
     și siguranței consumatorilor provocate de substituire să depășească avantajele totale ale
     acesteia pentru mediu și pentru sănătatea și siguranța consumatorilor.
     Deciziile privind derogările și durata acestora trebuie, de asemenea, să țină seama de
     disponibilitatea substituenților și de impactul socioeconomic al substituirii, iar deciziile
     privind durata derogărilor trebuie să țină seama de orice potențiale efecte asupra inovării. Este
     necesar să se ia în considerare efectele generale ale derogării de-a lungul întregului ciclu de
     viață, dacă este cazul.
     De asemenea, astfel cum se prevede la articolul 5 alineatul (1), Comisia Europeană (Comisia)
     trebuie să includă materialele și componentele EEE pentru aplicații specifice în listele din
     anexele III și IV prin intermediul unor acte delegate distincte, în conformitate cu articolul 20.
     Articolul 5 alineatul (3) și anexa V stabilesc procedura de depunere a cererilor de acordare, de
     reînnoire sau de revocare a unei derogări.

     1
            JO L 174, 1.7.2011, p. 88.
     2
            JO L 396, 30.12.2006, p. 1.

RO                                                   1                                                     RO
 ---pagebreak---      2.       CONSULTĂRI ÎNAINTEA ADOPTĂRII ACTULUI
     De la publicarea Directivei RoHS 2, Comisia a primit, în conformitate cu dispozițiile
     articolului 5 alineatul (3) și ale anexei V, numeroase3 cereri din partea operatorilor economici,
     atât pentru acordarea de noi derogări, cât și pentru reînnoirea derogărilor existente.
     Actuala derogare prevăzută la punctul 41 din anexa IV permite utilizarea plumbului ca
     stabilizator termic în clorura de polivinil (PVC) folosită drept material de bază în senzorii
     electrochimici amperometrici, potențiometrici și conductometrici utilizați în dispozitivele
     medicale pentru diagnostic in vitro pentru analiza sângelui și a altor lichide și gaze corporale.
     În iunie 2017, Comisia a primit o cerere de reînnoire a acestei derogări. Cu toate că data de
     expirare a derogării prevăzute la punctul 41 era 31 decembrie 2018 pentru dispozitivele
     medicale de diagnosticare in vitro din categoria 8, în conformitate cu cerințele
     Directivei RoHS [articolul 5 alineatul (5) al doilea paragraf], derogarea continuă să se aplice
     până la adoptarea de către Comisie a deciziei referitoare la cererea de reînnoire4.
     În vederea evaluării cererii de derogare, Comisia a lansat un studiu pentru a efectua evaluarea
     tehnică și științifică necesară, organizând inclusiv o consultare online pe tema cererii, la care
     au putut participa părțile interesate și care a durat șase săptămâni5. În cadrul consultării
     părților interesate s-a primit o singură contribuție.
     Raportul final care conține evaluarea cererii a fost publicat6, părțile interesate fiind informate
     în acest sens.
     Ulterior, Comisia a consultat grupul de experți ai statelor membre pentru actele delegate
     adoptate în temeiul Directivei RoHS 2, în cadrul reuniunilor acestuia din 29 octombrie 2018 și
     21 octombrie 2019. În cadrul reuniunilor, majoritatea experților au fost de acord cu
     propunerea prezentată, mulți membri ai grupului de experți neexprimându-și însă punctul de
     vedere. În cadrul reuniunii din 21 octombrie 2019, un stat membru a prezentat o
     observație scrisă suplimentară prin care se împotrivea proiectului de propunere, afirmând că
     valoarea-limită pentru plumbul din PVC ar trebui să fie redusă la 0,01 % (procent de
     greutate). În conformitate cu Orientările privind o mai bună legiferare, proiectul de directivă
     delegată a fost publicat pe Portalul pentru o mai bună legiferare timp de patru săptămâni, în
     vederea colectării de contribuții din partea publicului. Nu s-au primit observații. S-au parcurs
     toți pașii aplicabili derogărilor de la restricționarea anumitor substanțe, prevăzuți la articolul 5
     alineatele (3)-(7)7. Consiliul și Parlamentul European au fost informate cu privire la toate
     activitățile.
     Raportul final a evidențiat, în special, următoarele informații și evaluări de natură tehnică:
             Plumbul pe care îl conține cardul cu senzori din PVC destinat dispozitivelor
              medicale in vitro în cauză (analizoare de sânge) îmbunătățește performanța
     3
            Lista cererilor este disponibilă la adresa:
            http://ec.europa.eu/environment/waste/rohs_eee/adaptation_en.htm
     4
            Categoriile enumerate în anexa I la Directiva 2011/65/UE sunt: 1. aparate de uz casnic de mari
            dimensiuni; 2. aparate de uz casnic de mici dimensiuni; 3. echipamente informatice și de
            telecomunicații; 4. aparate electrice de consum; 5. echipamente de iluminat; 6. unelte electrice și
            electronice; 7. jucării, echipament pentru petrecerea timpului liber și echipament sportiv; 8. dispozitive
            medicale; 9. instrumente de monitorizare și control, inclusiv instrumente industriale de monitorizare și
            control; 10. distribuitoare automate; 11. alte EEE care nu se regăsesc în categoriile de mai sus.
     5
            Perioada de consultare: de la 20.10.2017 până la 1.12.2017.
     6
            https://publications.europa.eu/en/publication-detail/-/publication/33a336f0-e0ef-11e8-b690-
            01aa75ed71a1/language-en/format-PDF/source-85019010.
     7
            Pe site-ul web al Comisiei este publicată lista pașilor administrativi care trebuie parcurși. În cazul
            fiecărui act delegat, pentru a afla în ce stadiu al procedurii se află acesta, se poate consulta Registrul
            interinstituțional al actelor delegate, disponibil la adresa https://webgate.ec.europa.eu/regdel/#/home.

RO                                                         2                                                             RO
 ---pagebreak---              senzorilor, această îmbunătățire fiind necesară pentru a obține performanța optimă în
             materie de fiabilitate analitică, declarată în informațiile care trebuie publicate despre
             produs, și, prin urmare, pentru a îndeplini cerințele stabilite în legislația UE privind
             dispozitivele medicale pentru diagnostic in vitro.
            Cu toate că în cazul anumitor analizoare ale altor producători sunt disponibile pe
             piață tehnologii fără plumb, solicitantul are nevoie de mai mult timp pentru a testa
             fiabilitatea substituenților și pentru a asigura conformitatea. În cazul în care se
             elimină aplicațiile pe bază de plumb fără să se acorde solicitantului un termen
             suplimentar, se poate estima că acest lucru va duce la generarea prematură a
             112 000 kg de deșeuri de EEE. În plus, având în vedere faptul că dispozitivele în
             cauză sunt utilizate de 30 % din analizoarele de sânge de pe piața din UE, se
             estimează că furnizorii de servicii medicale vor trebui să suporte costuri
             semnificative.
            Aplicația care face obiectul cererii de derogare îndeplinește cel puțin unul dintre
             criteriile relevante prevăzute la articolul 5 alineatul (1) litera (a): este probabil ca
             efectele negative totale asupra mediului și asupra sănătății și siguranței
             consumatorilor provocate de substituire (și anume, generarea prematură de deșeuri de
             EEE) să depășească avantajele totale ale acesteia pentru mediu și pentru sănătatea și
             siguranța consumatorilor (evitarea introducerii pe piață a aproximativ 157 kg de
             plumb).
     Rezultatele evaluării pentru dispozitivele medicale de diagnosticare in vitro din categoria 8
     arată că derogarea specifică nu ar slăbi, în acest moment, protecția mediului și a sănătății
     prevăzută în Regulamentul (CE) nr. 1907/2006 (REACH), în conformitate cu articolul 5 din
     Directiva 2011/65/UE. În temeiul Regulamentului (CE) nr. 1907/2006 (REACH), din 2016 se
     desfășoară un proces de restricționare a plumbului din PVC. Publicarea recentă a unui proiect
     de propunere de restricționare în temeiul Regulamentului REACH8 oferă suficiente informații
     cu privire la plumbul din PVC, în vederea adoptării deciziei în temeiul Directivei RoHS. În
     orice caz, având în vedere procesul de restricționare care se desfășoară în temeiul REACH,
     reînnoirea derogării ar trebui să se acorde pentru o perioadă de valabilitate scurtă, de 2 ani,
     începând de la data publicării directivei delegate în Jurnalul Oficial, în vederea asigurării
     alinierii cu REACH după încheierea procesului de restricționare. Perioada de valabilitate a
     derogării fiind foarte scurtă, se preconizează, de asemenea, că aceasta nu va avea efecte
     adverse asupra inovării. Reînnoirea derogării prin care se acordă un termen suplimentar
     pentru asigurarea conformității va evita și producerea unor efecte socioeconomice negative
     ale substituirii asupra anumitor furnizori de servicii medicale, care ar putea să apară în caz
     contrar. De asemenea, se preconizează că perioada de valabilitate acordată nu va avea efecte
     adverse asupra inovării.

     8
            Proiectul de regulament al Comisiei de modificare a anexei XVII la Regulamentul (CE) nr. 1907/2006
            al Parlamentului European și al Consiliului privind înregistrarea, evaluarea, autorizarea și
            restricționarea substanțelor chimice (REACH) în ceea ce privește plumbul și compușii acestuia este
            disponibil           la          următoarea         adresă:         http://ec.europa.eu/growth/tools-
            databases/tbt/en/search/?tbtaction=search.detail&Country_ID=EU&num=668&dspLang=en&basdatede
            b=10/07/2019&basdatefin=18/07/2019&baspays=&basnotifnum=&basnotifnum2=&bastypepays=ANY
            &baskeywords=.

RO                                                       3                                                          RO
 ---pagebreak---      3.       ELEMENTELE JURIDICE ALE ACTULUI DELEGAT
     Directiva delegată acordă o derogare de la restricțiile prevăzute la articolul 4 alineatul (1)
     pentru utilizarea plumbului în aplicații specifice, care trebuie să fie introdusă în anexa IV la
     Directiva 2011/65/UE.
     Instrumentul este o directivă delegată, astfel cum se prevede în Directiva 2011/65/UE, care
     respectă, în special, cerințele relevante ale articolului 5 alineatul (1) litera (a) din directiva
     menționată.
     Obiectivul directivei delegate este de a contribui la protecția sănătății umane și a mediului și
     de a apropia dispozițiile privind funcționarea pieței interne în domeniul echipamentelor
     electrice și electronice, permițând utilizarea, pentru aplicații specifice, a unor substanțe care
     sunt altminteri interzise, în conformitate cu dispozițiile și condițiile prevăzute în
     Directiva RoHS 2 și cu procedura stabilită în directiva menționată pentru adaptarea
     anexelor III și IV la progresul științific și tehnic.
     În conformitate cu principiul proporționalității, măsura nu depășește ceea ce este necesar
     pentru atingerea obiectivului său.
     Propunerea nu afectează bugetul UE.

RO                                                   4                                                    RO
 ---pagebreak---                             DIRECTIVA DELEGATĂ (UE) …/… A COMISIEI

                                                    din 17.12.2019

             de modificare, în scopul adaptării la progresul științific și tehnic, a anexei IV la
          Directiva 2011/65/UE a Parlamentului European și a Consiliului în ceea ce privește o
         derogare pentru plumb ca stabilizator termic în clorura de polivinil folosită în anumite
         dispozitive medicale pentru diagnostic in vitro pentru analiza sângelui și a altor lichide
                                            și gaze corporale

                                           (Text cu relevanță pentru SEE)

     COMISIA EUROPEANĂ,
     având în vedere Tratatul privind funcționarea Uniunii Europene,
     având în vedere Directiva 2011/65/UE a Parlamentului European și a Consiliului din
     8 iunie 2011 privind restricțiile de utilizare a anumitor substanțe periculoase în echipamentele
     electrice și electronice1, în special articolul 5 alineatul (1) litera (a),
     întrucât:
     (1)       Articolul 4 alineatul (1) din Directiva 2011/65/UE prevede obligația statelor membre
               de a se asigura că echipamentele electrice și electronice introduse pe piață nu conțin
               substanțele periculoase enumerate în anexa II la directiva menționată. Această
               restricție nu se aplică anumitor aplicații care beneficiază de derogare, care sunt
               specifice dispozitivelor medicale și instrumentelor de monitorizare și control și sunt
               enumerate în anexa IV la directiva menționată.
     (2)       Categoriile de echipamente electrice și electronice cărora li                             se   aplică
               Directiva 2011/65/UE sunt enumerate în anexa I la directiva menționată.
     (3)       Plumbul este o substanță restricționată enumerată în anexa II la Directiva 2011/65/UE.
     (4)       Prin Directiva delegată (UE) 2015/5732, Comisia a acordat o derogare pentru
               utilizarea plumbului ca stabilizator termic în clorura de polivinil (PVC) folosită drept
               material de bază în senzorii electrochimici amperometrici, potențiometrici și
               conductometrici utilizați în dispozitivele medicale pentru diagnostic in vitro pentru
               analiza sângelui și a altor lichide și gaze corporale („derogarea”), prin includerea
               acestei aplicații în anexa IV la Directiva 2011/65/UE. Derogarea urma să expire la
               31 decembrie 2018, în conformitate cu articolul 5 alineatul (2) al treilea paragraf din
               directiva menționată.
     (5)       La 25 mai 2017, Comisia a primit o cerere de reînnoire a derogării („cererea de
               reînnoire”), care se încadra în termenul prevăzut la articolul 5 alineatul (5) din
               Directiva 2011/65/UE. În conformitate cu dispoziția menționată, derogarea rămâne
               valabilă până la adoptarea deciziei referitoare la cererea de reînnoire.

     1
               JO L 174, 1.7.2011, p. 88.
     2
               Directiva delegată (UE) 2015/573 a Comisiei din 30 ianuarie 2015 de modificare, în scopul adaptării la
               progresul tehnic, a anexei IV la Directiva 2011/65/UE a Parlamentului European și a Consiliului în ceea
               ce privește o derogare pentru plumbul din senzorii din clorură de polivinil utilizați în dispozitivele
               medicale pentru diagnostic in vitro (JO L 94, 10.4.2015, p. 4).

RO                                                           5                                                           RO
 ---pagebreak---      (6)    În cadrul procesului de evaluare a cererii de reînnoire s-au efectuat consultări ale
            părților interesate, în conformitate cu articolul 5 alineatul (7) din
            Directiva 2011/65/UE.
     (7)    Plumbul pe care îl conține cardul cu senzori din PVC destinat dispozitivelor medicale
            in vitro în cauză (analizoare de sânge) îmbunătățește performanța senzorilor, această
            îmbunătățire fiind necesară pentru a obține performanța optimă a dispozitivului în
            materie de fiabilitate analitică declarată în informațiile care trebuie publicate despre
            produs și, prin urmare, pentru a îndeplini cerințele prevăzute în Directiva 98/79/CE a
            Parlamentului European și a Consiliului3.
     (8)    Cu toate că tehnologiile fără plumb sunt disponibile pe piață în cazul anumitor
            analizoare ale altor producători, este nevoie de mai mult timp pentru a testa fiabilitatea
            substituenților pentru aplicația specifică ce face obiectul actualei cereri de reînnoire.
     (9)    Se preconizează că, dacă s-ar pune capăt derogării, s-ar evita introducerea pe piața
            Uniunii a aproximativ 157 kg de plumb. În același timp însă, dacă s-ar pune capăt
            derogării ar trebui să se înlocuiască întregul dispozitiv de diagnosticare, ceea ce se
            preconizează că ar duce la o generare prematură de 112 000 kg de deșeuri de
            echipamente electrice și electronice. În plus, s-ar produce efecte socioeconomice
            semnificative asupra furnizorilor de servicii medicale care utilizează dispozitivele în
            cauză.
     (10)   Derogarea nu slăbește protecția mediului și a sănătății prevăzută în Regulamentul (CE)
            nr. 1907/2006 al Parlamentului European și al Consiliului4. Având în vedere procesul
            de restricționare a plumbului din PVC, prevăzut în Regulamentul (CE) nr. 1907/2006,
            derogarea ar trebui să se acorde pentru o perioadă de valabilitate scurtă, de 2 ani, în
            vederea asigurării alinierii depline cu regulamentul menționat după ce se încheie
            procesul de restricționare în cauză.
     (11)   Prin urmare, este oportun să se acorde reînnoirea derogării.
     (12)   Derogarea se referă la echipamentele electrice și electronice din categoria 8 cărora li
            se aplică Directiva 2011/65/UE și ar trebui să fie reînnoită pentru o perioadă de 2 ani,
            începând de la [data publicării directivei delegate în Jurnalul Oficial], în conformitate
            cu articolul 5 alineatul (2) al treilea paragraf din Directiva 2011/65/UE. Având în
            vedere rezultatele eforturilor depuse în prezent pentru a găsi un substituent fiabil, este
            improbabil ca durata derogării să aibă efecte adverse asupra inovării.
     (13)   Prin urmare, Directiva 2011/65/UE ar trebui modificată în consecință,

     ADOPTĂ PREZENTA DIRECTIVĂ:

                                                   Articolul 1
     Anexa IV la Directiva 2011/65/UE se modifică astfel cum se prevede în anexa la prezenta
     directivă.

     3
            JO L 331, 7.12.1998, p. 1–37.
     4
            Regulamentul (CE) nr. 1907/2006 al Parlamentului European și al Consiliului din 18 decembrie 2006
            privind înregistrarea, evaluarea, autorizarea și restricționarea substanțelor chimice (REACH) și de
            înființare a Agenției Europene pentru Produse Chimice (JO L 396, 30.12.2006, p. 1).

RO                                                      6                                                         RO
 ---pagebreak---                                                  Articolul 2
     1.       Statele membre adoptă și publică, până la [ultima zi a celei de a douăsprezecea luni
              de la data intrării în vigoare a prezentei directive], actele cu putere de lege și actele
              administrative necesare pentru a se conforma prezentei directive. Statele membre
              comunică de îndată Comisiei textul acestor acte.
              Statele membre aplică aceste acte începând cu [ultima zi a celei de a
              douăsprezecea luni de la data intrării în vigoare a prezentei directive + 1 zi].
              Atunci când statele membre adoptă aceste acte, ele cuprind o trimitere la prezenta
              directivă sau sunt însoțite de o astfel de trimitere la data publicării lor oficiale. Statele
              membre stabilesc modalitatea de efectuare a acestei trimiteri.
     2.       Statele membre comunică Comisiei textul principalelor dispoziții de drept intern pe
              care le adoptă în domeniul reglementat de prezenta directivă.

                                                 Articolul 3
     Prezenta directivă intră în vigoare în a douăzecea zi de la data publicării în Jurnalul Oficial al
     Uniunii Europene.

                                                 Articolul 4
     Prezenta directivă se adresează statelor membre.
     Adoptată la Bruxelles, 17.12.2019

                                                    Pentru Comisie,
                                                    Președinta
                                                    Ursula VON DER LEYEN

RO                                                     7                                                      RO
 ---documentbreak---                               COMISIA
                              EUROPEANĂ

                                                       Bruxelles, 17.12.2019
                                                       C(2019) 9069 final

                                                       ANNEX

                                             ANEXĂ

                                                 la

                                  Directiva delegată a Comisiei

         de modificare, în scopul adaptării la progresul științific și tehnic, a anexei IV la
      Directiva 2011/65/UE a Parlamentului European și a Consiliului în ceea ce privește o
     derogare pentru plumb ca stabilizator termic în clorura de polivinil folosită în anumite
     dispozitive medicale pentru diagnostic in vitro pentru analiza sângelui și a altor lichide
                                        și gaze corporale

RO                                                                                RO
 ---pagebreak---                                                 ANEXĂ
     În anexa IV la Directiva 2011/65/UE, intrarea 41 se înlocuiește cu următorul text:

     „41.        Plumb ca stabilizator termic în clorura de polivinil (PVC) folosită drept material
                 de bază în senzorii electrochimici amperometrici, potențiometrici și
                 conductometrici utilizați în dispozitivele medicale pentru diagnostic in vitro
                 pentru analiza sângelui și a altor lichide și gaze corporale.

                 Expiră la [ultima zi a celei de-a 24-a luni de la publicarea prezentei directive
                 delegate în Jurnalul Oficial].”

RO                                                  1                                                 RO


title: DIRECTIVA DELEGATĂ (UE) …/… A COMISIEI de modificare, în scopul adaptării la progresul științific și tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru utilizarea cadmiului în anumite tuburi pentru camere video tolerante la radiații

text:
                              COMISIA
                              EUROPEANĂ

                                                      Bruxelles, 17.12.2019
                                                      C(2019) 9071 final

                      DIRECTIVA DELEGATĂ (UE) …/… A COMISIEI

                                         din 17.12.2019

         de modificare, în scopul adaptării la progresul științific și tehnic, a anexei IV la
       Directiva 2011/65/UE a Parlamentului European și a Consiliului în ceea ce privește o
     derogare pentru utilizarea cadmiului în anumite tuburi pentru camere video tolerante la
                                              radiații

                                  (Text cu relevanță pentru SEE)

RO                                                                                RO
 ---pagebreak---                                         EXPUNERE DE MOTIVE

     1.       CONTEXTUL ACTULUI DELEGAT
     Prezenta directivă delegată a Comisiei modifică, în scopul adaptării la progresul tehnic, anexa
     IV la Directiva 2011/65/UE a Parlamentului European și a Consiliului privind restricțiile de
     utilizare a anumitor substanțe periculoase în echipamentele electrice și electronice
     (reformare)1 (Directiva RoHS 2), în vederea acordării unei derogări pentru aplicații specifice
     care conțin cadmiu.
     Directiva RoHS 2 restricționează utilizarea anumitor substanțe periculoase în echipamentele
     electrice și electronice, astfel cum se prevede la articolul 4 din directiva menționată. Aceasta a
     intrat în vigoare la 21 iulie 2011.
     Substanțele restricționate în prezent, astfel cum sunt enumerate în anexa II la Directiva
     RoHS 2, sunt următoarele: plumb, mercur, cadmiu, crom hexavalent, bifenil-polibromurați
     (PBB), eteri de difenil polibromurați (PBDE), ftalat de di(2-etilhexil) (DEHP), ftalat de butil
     și de benzil (BBP), ftalat de dibutil (DBP) și ftalat de diizobutil (DIBP). În anexele III și IV la
     Directiva RoHS 2 sunt enumerate materialele și componentele echipamentelor electrice și
     electronice (EEE) pentru aplicații specifice care beneficiază de derogare de la restricționarea
     anumitor substanțe, prevăzută la articolul 4 alineatul (1) din Directiva RoHS 2.
     Articolul 5 prevede adaptarea anexelor III și IV la progresul științific și tehnic (prin
     includerea, reînnoirea, modificarea sau revocarea derogărilor). În temeiul articolului 5
     alineatul (1) litera (a), se pot include derogări în anexele III și IV numai dacă această
     includere nu slăbește protecția mediului și a sănătății prevăzută în Regulamentul (CE)
     nr. 1907/20062 și dacă sunt îndeplinite oricare dintre condițiile următoare: eliminarea sau
     substituirea materialelor și a componentelor prin modificarea proiectului sau utilizând
     materiale și componente pentru care nu sunt necesare materialele sau substanțele enumerate în
     anexa II este imposibilă din punct de vedere științific sau tehnic; fiabilitatea substituenților nu
     este asigurată sau este probabil ca efectele negative totale asupra mediului și asupra sănătății
     și siguranței consumatorilor provocate de substituire să depășească avantajele totale ale
     acesteia pentru mediu și pentru sănătatea și siguranța consumatorilor.
     De asemenea, astfel cum se prevede la articolul 5 alineatul (1), Comisia Europeană (Comisia)
     trebuie să includă materialele și componentele EEE pentru aplicații specifice în listele din
     anexele III și IV prin intermediul unor acte delegate distincte, în conformitate cu articolul 20.
     Articolul 5 alineatul (3) și anexa V stabilesc procedura de depunere a cererilor de acordare, de
     reînnoire sau de revocare a unei derogări.

     2.       CONSULTĂRI ÎNAINTEA ADOPTĂRII ACTULUI
     De la publicarea Directivei RoHS 2, Comisia a primit, în conformitate cu dispozițiile
     articolului 5 alineatul (3) și ale anexei V, numeroase3 cereri din partea operatorilor economici,
     atât pentru acordarea de noi derogări, cât și pentru reînnoirea derogărilor existente.
     În decembrie 2015, Comisia a primit o cerere de acordare a unei noi derogări pentru utilizarea
     cadmiului în camerele video concepute pentru a fi utilizate în medii expuse la radiații
     ionizante cu o rată a dozei de peste 100 Gy/oră și cu o doză totală de peste 100 kGy, cu o
     rezoluție centrală mai mare de 450 linii TV (cererea nr. A-2016).
     1
            JO L 174, 1.7.2011, p. 88.
     2
            JO L 396, 30.12.2006, p. 1.
     3
            Lista cererilor este disponibilă la adresa:
            http://ec.europa.eu/environment/waste/rohs_eee/adaptation_en.htm

RO                                                      1                                                  RO
 ---pagebreak---      În vederea evaluării cererii de derogare, Comisia a lansat un studiu pentru a efectua evaluarea
     tehnică și științifică necesară, organizând inclusiv o consultare online pe tema cererii, la care
     au putut participa părțile interesate și care a durat opt săptămâni4. În cadrul consultării s-a
     primit o singură contribuție.
     Raportul final care conține evaluarea cererii a fost publicat5, părțile interesate fiind informate
     în acest sens.
     Ulterior, Comisia a consultat grupul de experți ai statelor membre pentru actele delegate
     adoptate în temeiul Directivei RoHS 2, în cadrul reuniunii acestuia din 22 septembrie 2017.
     Experții au fost de acord cu proiectul prezentat, mulți membri ai grupului de experți
     neexprimându-și însă punctul de vedere. În conformitate cu Orientările privind o mai bună
     legiferare, proiectul de directivă delegată a fost publicat pe Portalul pentru o mai bună
     legiferare timp de patru săptămâni, în vederea colectării de contribuții din partea publicului.
     Nu s-au primit observații. S-au parcurs toți pașii necesari privind derogările de la
     restricționarea anumitor substanțe, astfel cum sunt prevăzuți la articolul 5 alineatele (3)-(7)6.
     Consiliul și Parlamentul European au fost informate cu privire la toate activitățile.
     Raportul final a evidențiat, în special, următoarele informații și evaluări de natură tehnică:
             Camerele video cu toleranță la radiații se utilizează pentru activități de inspecție și de
              supraveghere generală efectuate în cadrul centralelor nucleare, precum și al
              instalațiilor de tratare a combustibilului nuclear uzat. Pentru a putea face față
              nivelurilor ridicate de radiații specifice acestor instalații, atingându-se în același timp
              un nivel suficient de performanță optică, sunt necesare tuburi videocaptoare
              specializate, cu un strat care să conțină cadmiu în procent de 58,7 % din greutate.
             În prezent, pe piață nu sunt disponibile alternative fără cadmiu care să ofere
              combinația necesară de performanță optică și de rezistență suficientă la radiații.
     Aplicațiile care fac obiectul cererii de derogare se încadrează în categoria 97; prin urmare,
     cererea de derogare intră sub incidența anexei IV la Directiva 2011/65/UE. Rezultatele
     evaluării arată că derogarea specifică nu ar slăbi protecția mediului și a sănătății prevăzută în
     Regulamentul (CE) nr. 1907/2006 (REACH), în conformitate cu articolul 5 din
     Directiva 2011/65/UE. În plus, cererea de derogare îndeplinește cel puțin unul dintre criteriile
     relevante prevăzute la articolul 5 alineatul (1) litera (a): dat fiind faptul că pentru aplicațiile în
     cauză nu sunt disponibile în prezent alternative fiabile și nici nu este probabil ca astfel de
     alternative să fie introduse în curând pe piață, se justifică acordarea derogării, cu o perioadă
     maximă de valabilitate de șapte ani. Întrucât deocamdată nu sunt disponibili substituenți
     fiabili, nu se anticipează impacturi socioeconomice negative ale substituirii pe durata acestei
     perioade. De asemenea, se preconizează că perioada de valabilitate acordată nu va avea efecte
     adverse asupra inovării.

     4
            Perioada de consultare: 28 octombrie-22 decembrie 2016.
     5
            https://publications.europa.eu/en/publication-detail/-/publication/e8c8a008-3e99-11e7-a08e-
            01aa75ed71a1
     6
            Pe site-ul web al Comisiei este publicată lista pașilor administrativi care trebuie parcurși. În cazul
            fiecărui act delegat, pentru a afla în ce stadiu al procedurii se află acesta, se poate consulta Registrul
            interinstituțional al actelor delegate, disponibil la adresa https://webgate.ec.europa.eu/regdel/#/home.
     7
            Categoriile enumerate în anexa I la Directiva 2011/65/UE sunt: 1. aparate de uz casnic de mari
            dimensiuni; 2. aparate de uz casnic de mici dimensiuni; 3. echipamente informatice și de
            telecomunicații; 4. aparate electrice de consum; 5. echipamente de iluminat; 6. unelte electrice și
            electronice; 7. jucării, echipament pentru petrecerea timpului liber și echipament sportiv; 8. dispozitive
            medicale; 9. instrumente de monitorizare și control, inclusiv instrumente industriale de monitorizare și
            control; 10. distribuitoare automate; 11. alte EEE care nu se regăsesc în categoriile de mai sus.

RO                                                         2                                                             RO
 ---pagebreak---      3.       ELEMENTELE JURIDICE ALE ACTULUI DELEGAT
     Directiva delegată acordă o derogare de la restricțiile prevăzute la articolul 4 alineatul (1)
     pentru utilizarea cadmiului în aplicații specifice, care trebuie să fie introdusă în anexa IV la
     Directiva 2011/65/UE.
     Instrumentul este o directivă delegată, astfel cum se prevede în Directiva 2011/65/UE, care
     respectă, în special, cerințele relevante ale articolului 5 alineatul (1) litera (a) din directiva
     menționată.
     Obiectivul directivei delegate este de a contribui la protecția sănătății umane și a mediului și
     de a apropia dispozițiile privind funcționarea pieței interne în domeniul echipamentelor
     electrice și electronice, permițând utilizarea, pentru aplicații specifice, a unor substanțe care
     sunt altminteri interzise, în conformitate cu dispozițiile și condițiile prevăzute în
     Directiva RoHS 2 și cu procedura stabilită în directiva menționată pentru adaptarea
     anexelor III și IV la progresul științific și tehnic.
     În conformitate cu principiul proporționalității, măsura nu depășește ceea ce este necesar
     pentru atingerea obiectivului său.
     Propunerea nu afectează bugetul UE.

RO                                                   3                                                    RO
 ---pagebreak---                           DIRECTIVA DELEGATĂ (UE) …/… A COMISIEI

                                                 din 17.12.2019

         de modificare, în scopul adaptării la progresul științific și tehnic, a anexei IV la
       Directiva 2011/65/UE a Parlamentului European și a Consiliului în ceea ce privește o
     derogare pentru utilizarea cadmiului în anumite tuburi pentru camere video tolerante la
                                              radiații

                                          (Text cu relevanță pentru SEE)

     COMISIA EUROPEANĂ,
     având în vedere Tratatul privind funcționarea Uniunii Europene,
     având în vedere Directiva 2011/65/UE a Parlamentului European și a Consiliului din
     8 iunie 2011 privind restricțiile de utilizare a anumitor substanțe periculoase în echipamentele
     electrice și electronice8, în special articolul 5 alineatul (1) litera (a),
     întrucât:
     (1)    Directiva 2011/65/UE impune statelor membre obligația de a se asigura că
            echipamentele electrice și electronice introduse pe piață nu conțin substanțele
            periculoase enumerate în anexa II la directiva menționată. Această restricție nu se
            aplică anumitor aplicații care beneficiază de derogare, care sunt specifice
            dispozitivelor medicale și instrumentelor de monitorizare și control și sunt enumerate
            în anexa IV la directiva menționată.
     (2)    Categoriile de echipamente electrice și electronice cărora li                   se   aplică
            Directiva 2011/65/UE sunt enumerate în anexa I la directiva menționată.
     (3)    Cadmiul este o substanță restricționată enumerată în anexa II la Directiva 2011/65/UE.
     (4)    La 3 decembrie 2015, Comisia a primit o cerere formulată în conformitate cu
            articolul 5 alineatul (3) din Directiva 2011/65/UE de acordare a unei derogări pentru
            utilizarea cadmiului în anumite tuburi pentru camere video tolerante la radiații
            („derogarea solicitată ”), care trebuie să fie introdusă în anexa IV la directiva
            menționată.
     (5)    În cadrul procesului de evaluare a cererii s-au efectuat consultări ale părților interesate,
            în conformitate cu articolul 5 alineatul (7) din Directiva 2011/65/UE.
     (6)    Este necesară prezența cadmiului în tuburile camerelor video pentru a obține rezultate
            satisfăcătoare din punctul de vedere al toleranței la radiații și al performanței optice ale
            camerelor video care funcționează în medii cu expunere la niveluri ridicate de radiații,
            cum ar fi centralele nucleare și instalațiile de tratare a deșeurilor nucleare.
     (7)    În prezent, pe piață nu sunt disponibile alternative fără cadmiu care să ofere
            combinația necesară de performanță optică și de rezistență suficientă la radiații.
     (8)    Din cauza lipsei de alternative, substituirea sau eliminarea cadmiului este imposibilă
            din punct de vedere științific și tehnic în cazul anumitor tuburi pentru camere video.

     8
             JO L 174, 1.7.2011, p. 88.

RO                                                      4                                                  RO
 ---pagebreak---             Derogarea respectă Regulamentul (CE) nr. 1907/2006 al Parlamentului European și al
            Consiliului9 și, în consecință, nu slăbește protecția mediului și a sănătății prevăzută în
            acesta.
     (9)    Prin urmare, este oportun să se acorde derogarea solicitată, prin includerea aplicațiilor
            care intră sub incidența acesteia în anexa IV la Directiva 2011/65/UE, în ceea ce
            privește echipamentele electrice și electronice din categoria 9.
     (10)   Derogarea solicitată ar trebui să se acorde pentru o perioadă de 7 ani, începând de la
            [data publicării prezentei directive în Jurnalul Oficial], în conformitate cu articolul 5
            alineatul (2) primul paragraf din Directiva 2011/65/UE. Având în vedere rezultatele
            eforturilor depuse în prezent pentru a găsi un substituent fiabil, este improbabil ca
            durata derogării să aibă efecte adverse asupra inovării.
     (11)   Prin urmare, Directiva 2011/65/UE ar trebui modificată în consecință,

     ADOPTĂ PREZENTA DIRECTIVĂ:

                                                   Articolul 1
     Anexa IV la Directiva 2011/65/UE se modifică astfel cum se prevede în anexa la prezenta
     directivă.

                                                   Articolul 2
     1.       Statele membre adoptă și publică, până la [ultima zi a celei de a cincea luni de la data
              intrării în vigoare a prezentei directive], actele cu putere de lege și actele
              administrative necesare pentru a se conforma prezentei directive. Statele membre
              comunică de îndată Comisiei textul acestor acte.
              Statele membre aplică aceste acte începând cu [ultima zi a celei de a cincea luni de la
              data intrării în vigoare a prezentei directive + 1 zi].
              Atunci când statele membre adoptă aceste acte, ele cuprind o trimitere la prezenta
              directivă sau sunt însoțite de o astfel de trimitere la data publicării lor oficiale. Statele
              membre stabilesc modalitatea de efectuare a acestei trimiteri.
     2.       Statele membre comunică Comisiei textul principalelor dispoziții de drept intern pe
              care le adoptă în domeniul reglementat de prezenta directivă.

                                                   Articolul 3
     Prezenta directivă intră în vigoare în a douăzecea zi de la data publicării în Jurnalul Oficial al
     Uniunii Europene.

     9
            Regulamentul (CE) nr. 1907/2006 al Parlamentului European și al Consiliului din 18 decembrie 2006
            privind înregistrarea, evaluarea, autorizarea și restricționarea substanțelor chimice (REACH) și de
            înființare a Agenției Europene pentru Produse Chimice (JO L 396, 30.12.2006, p. 1).

RO                                                      5                                                         RO
 ---pagebreak---                                               Articolul 4
     Prezenta directivă se adresează statelor membre.
     Adoptată la Bruxelles, 17.12.2019

                                                Pentru Comisie,
                                                Președinta
                                                Ursula von der LEYEN

RO                                                 6                   RO
 ---documentbreak---                               COMISIA
                              EUROPEANĂ

                                                      Bruxelles, 17.12.2019
                                                      C(2019) 9071 final

                                                      ANNEX

                                            ANEXĂ

                                                la

                                  Directiva delegată a Comisiei

         de modificare, în scopul adaptării la progresul științific și tehnic, a anexei IV la
       Directiva 2011/65/UE a Parlamentului European și a Consiliului în ceea ce privește o
     derogare pentru utilizarea cadmiului în anumite tuburi pentru camere video tolerante la
                                              radiații

RO                                                                                RO
 ---pagebreak---                                                 ANEXĂ
     În anexa IV la Directiva 2011/65/UE se adaugă următoarea intrare 44:

     „44.        Cadmiul din tuburile pentru camere video tolerante la radiații, concepute pentru
                 camere video cu o rezoluție centrală mai mare de 450 linii TV, care sunt utilizate
                 în medii cu expunere la radiații ionizante de peste 100 Gy/oră și cu o doză totală
                 care depășește 100 kGy.

                 Se aplică pentru categoria 9. Expiră la [ultima zi a celei de-a 84-a luni de la
                 publicarea prezentei directive în Jurnalul Oficial].”

RO                                                  1                                                 RO


title: DIRECTIVA DELEGATĂ (UE) …/… A COMISIEI de modificare a anexei II la Directiva 2000/53/CE a Parlamentului European și a Consiliului privind vehiculele scoase din uz în ceea ce privește anumite exceptări pentru plumbul și compușii plumbului din componente

text:
                              COMISIA
                              EUROPEANĂ

                                                       Bruxelles, 17.12.2019
                                                       C(2019) 9121 final

                      DIRECTIVA DELEGATĂ (UE) …/… A COMISIEI

                                          din 17.12.2019

        de modificare a anexei II la Directiva 2000/53/CE a Parlamentului European și a
     Consiliului privind vehiculele scoase din uz în ceea ce privește anumite exceptări pentru
                         plumbul și compușii plumbului din componente

                                  (Text cu relevanță pentru SEE)

RO                                                                                RO
 ---pagebreak---                                           EXPUNERE DE MOTIVE

     CONTEXTUL ACTULUI DELEGAT
     Prezenta directivă delegată a Comisiei modifică, în scopul adaptării la progresul tehnic și
     științific, anexa II la Directiva 2000/53/CE a Parlamentului European și a Consiliului privind
     vehiculele scoase din uz1 (VSU) în ceea ce privește patru exceptări pentru aplicații specifice
     care conțin plumb. Proiectul de act delegat este rezultatul procedurii prevăzute de
     Directiva VSU pentru modificarea anexei II în scopul adaptării acesteia la progresul tehnic și
     științific, în conformitate cu procedura stabilită la articolul 4 alineatul (2) litera (b) din
     Directiva VSU și la articolul 1 alineatul (1) din Directiva (UE) 2018/849 de modificare a
     Directivei 2000/53/CE privind vehiculele scoase din uz, a Directivei 2006/66/CE privind
     bateriile și acumulatorii și deșeurile de baterii și acumulatori și a Directivei 2012/19/UE
     privind deșeurile de echipamente electrice și electronice2.
     Directiva VSU restricționează utilizarea anumitor substanțe periculoase în materialele și
     componentele vehiculelor introduse pe piață după 1 iulie 2003, astfel cum se prevede la
     articolul 4 alineatul (2) litera (a). În prezent, vehiculele și piesele pentru vehiculele introduse
     pe piața Uniunii nu trebuie să conțină plumb, mercur, cadmiu și crom hexavalent3.
     Anexa II la Directiva VSU enumeră materialele și componentele vehiculelor destinate unor
     aplicații specifice care sunt exceptate de la restricționarea utilizării anumitor substanțe
     prevăzută la articolul 4 alineatul (2) din Directiva VSU.
     Articolul 4 alineatul (2) litera (b) prevede că anexa II trebuie modificată periodic, în funcție
     de progresul tehnic și științific. În plus, articolul 1 din Directiva (UE) 2018/849 care modifică
     articolul 4 alineatul (2) litera (b) din Directiva VSU prevede că o astfel de modificare a
     anexei II se realizează prin intermediul unor acte delegate.

     CONSULTĂRI ÎNAINTEA ADOPTĂRII ACTULUI
     Exceptările actuale 8(e), 8(f)(b), 8(g) și 8(j) din anexa II permit utilizarea plumbului în
     aliajele de sudură. Anexa II la Directiva VSU4 prevede că exceptările 8(e), 8(f)(b) și 8(g)
     trebuie revizuite în 2019, iar exceptarea 8(j) a fost reevaluată având în vedere cele mai recente
     informații privind dificultățile tehnice din acest domeniu.
     În vederea evaluării acestor exceptări, Comisia a lansat un studiu pentru a efectua evaluarea
     tehnică și științifică necesară5, organizând inclusiv o consultare online deschisă a părților
     interesate care a durat opt săptămâni.
     În ceea ce privește exceptarea 8(e), s-au evaluat progresele înregistrate la nivelul
     componentelor și al materialelor de la ultima revizuire din 2015/2016 (a 7-a modificare a
     anexei II), în special cu privire la întrebarea dacă substituirea sau eliminarea plumbului
     continuă să fie imposibilă din punct de vedere tehnic și științific în ceea ce privește conectarea
     unor pastile mici. În plus, au fost analizate soluțiile fără plumb disponibile pentru a stabili
     dacă și în ce măsură acestea pot fi deja utilizate în aplicațiile din industria autovehiculelor.
     Informațiile puse la dispoziție de părțile interesate sugerează că utilizarea plumbului este încă
     inevitabilă. Se propune efectuarea unei revizuiri în 2024.

     1
            JO L 269, 21.10.2000, p. 34.
     2
            JO L 150, 14.6.2018, p. 93.
     3
         A se vedea articolul 4 alineatul (2) litera (a) din Directiva VSU.
     4
            Directiva (UE) 2017/2096 a Comisiei de modificare a anexei II la Directiva 2000/53/CE a
            Parlamentului European și a Consiliului privind vehiculele scoase din uz, JO L 299, 16.11.2017, p. 24.
     5
            http://ec.europa.eu/environment/waste/elv/events_en.htm.

RO                                                        1                                                          RO
 ---pagebreak---      În ceea ce privește exceptarea 8(f)(b), evaluarea a arătat că sistemele conforme de conectori
     cu pini (CoPICS) fără plumb sunt din ce în ce mai disponibile. Cu toate acestea, având în
     vedere că industria autovehiculelor are nevoie de mai mult timp pentru a institui măsurile
     privind siguranța produselor de care este responsabilă, exceptarea va expira la
     31 decembrie 2023.
     Exceptarea 8(g) este relevantă pentru toate modelele de automobile concepute, produse și
     aflate în prezent pe piață. Câteva exemple de aplicații utilizate pentru vehicule sunt sistemul
     electronic de control al stabilității, sistemele avansate de frânare de urgență, regulatorul de
     distanță, sistemul de avertizare la trecerea involuntară peste liniile de separare a benzilor de
     circulație, sistemele de afișare a datelor la nivelul capului șoferului, sistemul de protecție a
     pietonilor, vehiculele alimentate cu hidrogen și hibride, radiourile auto, sistemele de
     vizibilitate, sistemele de navigație. Raportul a evaluat, de asemenea, dacă noua formulare a
     exceptării 15(a) din anexa III la Directiva 2011/65/UE privind restricțiile de utilizare a
     anumitor substanțe periculoase în echipamentele electrice și electronice6 (Directiva RoHS)
     poate fi adoptată pentru exceptarea 8(g). Cu toate acestea, este necesară o perioadă de
     tranziție pentru adaptarea tehnologiei FCOL (circuit de tip „flip chip” pe grila de conectare ).
     Prin urmare, se introduce, începând cu 1 octombrie 2022, noua formulare prin care se acordă
     o exceptare cu un domeniu de aplicare mai restrâns și care corespunde formulării exceptării
     15 din anexa III la Directiva RoHS. Până la data respectivă, rămâne valabilă exceptarea
     existentă. Se propune efectuarea unei revizuiri în 2024.
     În ceea ce privește exceptarea 8(j), există soluții fără plumb. Deși nu se poate exclude faptul
     că plumbul ar putea fi înlocuit, rezultatele testelor sunt încă nesatisfăcătoare pentru anumite
     aplicații. Prin urmare, în conformitate cu politicile și cu acquis-ul UE, exceptarea 8(j)
     existentă expiră la 31 decembrie 2019, iar noua exceptare 8(k) având un domeniu de aplicare
     mai restrâns va fi aplicabilă până la 31 decembrie 2023.
     A fost publicat raportul final care conține evaluarea exceptărilor7.
     Comisia a consultat grupul de experți al statelor membre pentru actele delegate adoptate în
     temeiul Directivei VSU, în cursul reuniunii acestuia din 8 martie 2019. Au fost discutate
     aspectele problematice legate de evaluare, în special cele privind exceptarea 8(j), și au fost
     colectate opiniile statelor membre. La 3 septembrie 2019, Comisia a consultat din nou grupul
     de experți ai statelor membre pentru actele delegate adoptate în temeiul Directivei VSU și a
     colectat punctele lor de vedere.
     Consiliul și Parlamentul European au fost informate cu privire la proiectele de acte delegate.

     ELEMENTELE JURIDICE ALE ACTULUI DELEGAT
     Directiva delegată acordă o exceptare de la restricțiile prevăzute la articolul 4 alineatul (1) din
     Directiva 2000/53/CE; această derogare, care trebuie inclusă în anexa II la directiva
     menționată, autorizează utilizarea plumbului în aplicații specifice.
     Instrumentul este o directivă delegată, după cum prevede Directiva (UE) 2018/849, care
     respectă, în special, cerințele relevante ale articolului 1 alineatul (1) litera (b).
     Pe baza informațiilor colectate, Comisia propune următoarele:
     în ceea ce privește exceptarea 8(e), utilizarea plumbului rămâne inevitabilă; prin urmare,
     utilizarea plumbului va fi prelungită și se propune o dată de reexaminare în 2024;

     6
            JO L 174, 1.7.2011, p. 88.
     7
            https://ec.europa.eu/environment/waste/elv/events_en.htm

RO                                                       2                                                 RO
 ---pagebreak---      în ceea ce privește exceptarea 8(g), utilizarea plumbului rămâne inevitabilă; prin urmare,
     utilizarea plumbului va fi prelungită. Cu toate acestea, se propune menținerea formulării
     actuale până la 30 septembrie 2022, pentru a permite industriei autovehiculelor să se adapteze
     la modificările domeniului de aplicare și se propune o nouă exceptare cu un domeniu de
     aplicare mai restrâns începând cu 1 octombrie 2022, având o dată de reexaminare în 2024;
     în ceea ce privește exceptarea 8(f)(b), utilizarea plumbului poate fi evitată; prin urmare, se
     propune eliminarea exceptării pentru utilizarea plumbului;
     exceptarea 8(j) se referă la utilizarea plumbului în aliajele de sudură pentru sudarea pe sticlă
     laminată pentru vehiculele omologate de tip înainte de 1 ianuarie 2020 și piesele de schimb
     pentru aceste vehicule. În ceea ce privește exceptarea 8(j), utilizarea plumbului poate fi
     evitată. Cu toate acestea, nu este sigur că, în momentul de față, există alternative adecvate la
     utilizarea plumbului pentru anumite aplicații. Prin urmare, este necesar să se restrângă
     domeniul de aplicare al exceptării și durata acesteia, după cum urmează:
     8(k) Plumbul pentru sudarea aplicațiilor termice care utilizează un curent cu o intensitate
     minimă de 0,5 A per sudură pe un singur geam din sticlă laminată cu o grosime maximă de
     2,1 mm. Această exceptare nu se referă la sudarea contactelor integrate în polimerul
     intermediar al vehiculelor omologate de tip înainte de 1 ianuarie 2024 și în piesele de schimb
     pentru aceste vehicule.

     În conformitate cu principiul proporționalității, măsura nu depășește ceea ce este necesar
     pentru atingerea obiectivului său.
     Propunerea nu are nicio implicație pentru bugetul UE.

RO                                                  3                                                   RO
 ---pagebreak---                           DIRECTIVA DELEGATĂ (UE) …/… A COMISIEI

                                                 din 17.12.2019

        de modificare a anexei II la Directiva 2000/53/CE a Parlamentului European și a
     Consiliului privind vehiculele scoase din uz în ceea ce privește anumite exceptări pentru
                         plumbul și compușii plumbului din componente

                                          (Text cu relevanță pentru SEE)

     COMISIA EUROPEANĂ,
     având în vedere Tratatul privind funcționarea Uniunii Europene,
     având în vedere Directiva 2000/53/CE a Parlamentului European și a Consiliului din
     18 septembrie 2000 privind vehiculele scoase din uz8, în special articolul 4 alineatul (2)
     litera (b),
     întrucât:
     (1)    În temeiul articolului 4 alineatul (2) litera (a) din Directiva 2000/53/CE, statele
            membre trebuie să interzică utilizarea plumbului, a mercurului, a cadmiului și a
            cromului hexavalent în materialele și componentele vehiculelor introduse pe piață
            după 1 iulie 2003.
     (2)    Anexa II la Directiva 2000/53/CE cuprinde materialele și componentele de vehicule
            exceptate de la interdicția prevăzută la articolul 4 alineatul (2) litera (a) din directiva
            respectivă. În temeiul anexei II, exceptările 8(e), 8(f)(b) și 8(g) trebuie revizuite în
            2019. De asemenea, exceptarea 8(j) trebuie reevaluată având în vedere cele mai
            recente informații privind progresul tehnic și științific.
     (3)    O evaluare a excepțiilor 8(e) și 8(g), având în vedere informațiile respective, a condus
            la concluzia că nu există în prezent alternative adecvate la utilizarea plumbului pentru
            materialele și componentele vizate de exceptările respective. Prin urmare, ar trebui
            stabilită o dată pentru o nouă revizuire a acestor exceptări. Cu toate acestea, ar trebui
            aduse informații mai detaliate privind exceptarea 8(g) și ar trebui restrâns domeniul
            său de aplicare. Pentru a permite industriei autovehiculelor să se adapteze la aceste
            schimbări, domeniul de aplicare actual al exceptării 8(g) ar trebui menținut pentru
            vehiculele omologate de tip înainte de 1 octombrie 2022, în timp ce domeniul de
            aplicare mai restrâns al exceptării respective ar trebui să se aplice vehiculelor
            omologate de tip începând cu data menționată.
     (4)    Evaluarea exceptării 8(f)(b) conduce la concluzia că utilizarea plumbului în aplicațiile
            vizate de această exceptare nu ar trebui prelungită deoarece există alternative la
            utilizarea plumbului în aplicațiile respective.
     (5)    Evaluarea exceptării 8(j), care se referă la utilizarea plumbului în aliajele de sudură
            pentru sudarea pe sticlă laminată, a condus la concluzia că, pentru anumite aplicații,
            există alternative la utilizarea plumbului în acest tip de sudură. Cu toate acestea, pentru
            anumite geamuri din sticlă și aplicații, nu este sigur că, în momentul de față, există

     8
           JO L 269, 21.10.2000, p. 34.

RO                                                      4                                                 RO
 ---pagebreak---             alternative adecvate la utilizarea plumbului. Prin urmare, este oportun să se stabilească
            o nouă exceptare 8(k), mai limitată, cu privire la geamurile din sticlă și aplicațiile
            respective.
     (6)    Exceptarea 8(j) se aplică numai vehiculelor omologate de tip înainte de
            1 ianuarie 2020. Pentru a se asigura că utilizarea plumbului continuă să facă obiectul
            exceptării pentru geamurile din sticlă și aplicațiile pentru care nu este sigur că, în
            momentul de față, există alternative adecvate la utilizarea plumbului, este necesar ca
            noua exceptare 8(k) să se aplice cât mai curând posibil. Astfel, prezenta directivă ar
            trebui să intre în vigoare în regim de urgență.
     (7)    Prin urmare, Directiva 2000/53/CE ar trebui modificată în consecință,

     ADOPTĂ PREZENTA DIRECTIVĂ:

                                                 Articolul 1
     Anexa II la Directiva 2000/53/UE se modifică în conformitate cu anexa la prezenta directivă.

                                                 Articolul 2
     1.       Statele membre adoptă și publică, până la [xxx o lună de la publicare], actele cu
              putere de lege și actele administrative necesare pentru a se conforma prezentei
              directive. Statele membre comunică de îndată Comisiei textul acestor acte.
     Atunci când statele membre adoptă aceste acte, ele cuprind o trimitere la prezenta directivă
     sau sunt însoțite de o astfel de trimitere la data publicării lor oficiale. Statele membre stabilesc
     modalitatea de efectuare a acestei trimiteri.
     2.       Statele membre comunică Comisiei textul principalelor dispoziții de drept intern pe
              care le adoptă în domeniul reglementat de prezenta directivă.

                                                 Articolul 3
     Prezenta directivă intră în vigoare în ziua următoare datei publicării în Jurnalul Oficial al
     Uniunii Europene.

                                                 Articolul 4
     Prezenta directivă se adresează statelor membre.
     Adoptată la Bruxelles, 17.12.2019

                                                   Pentru Comisie,
                                                   Președinta
                                                   Ursula VON DER LEYEN

RO                                                    5                                                     RO
 ---documentbreak---                               COMISIA
                              EUROPEANĂ

                                                       Bruxelles, 17.12.2019
                                                       C(2019) 9121 final

                                                       ANNEX

                                             ANEXĂ

                                                la

                                  Directiva delegată a Comisiei

        de modificare a anexei II la Directiva 2000/53/CE a Parlamentului European și a
     Consiliului privind vehiculele scoase din uz în ceea ce privește anumite exceptări pentru
                         plumbul și compușii plumbului din componente

RO                                                                                RO
 ---pagebreak---                                                  ANEXĂ
     Anexa II la Directiva 2000/53/CE se modifică după cum urmează:
     (1)   rubrica 8(e) se înlocuiește cu următorul text:

     8(e). Plumbul din aliajele de sudură cu                       (2)          X
     temperatură ridicată de topire (și anume
     aliajele de plumb cu conținut de plumb de cel
     puțin 85 % în greutate)

     (2)    rubrica 8(f)(b) se înlocuiește cu următorul text:

     8(f)(b). Plumbul din sistemele conforme de      Vehicule omologate         X
     conectori cu pini, altele decât aria de         de tip înainte de
     joncțiune a conectorilor cablurilor vehiculului 1 ianuarie 2024 și
                                                     piese de schimb
                                                     pentru aceste
                                                     vehicule

     (3)    rubrica 8(g) se înlocuiește cu următorul text:

     8(g)(i). Plumbul din aliajele de sudură              Vehicule omologate    X
     utilizate pentru realizarea unei conexiuni           de tip înainte de
     electrice viabile între purtător și pastila          1 octombrie 2022 și
     semiconductoare în capsulele de circuite             piese de schimb
     integrate tip „flip chip”                            pentru aceste
                                                          vehicule

     8(g)(ii). Plumbul din aliajele de sudură                      (2)          X
     utilizate pentru realizarea unei conexiuni           Valabil pentru
     electrice viabile între purtător și pastila          vehicule omologate
     semiconductoare în capsulele de circuite             de tip începând cu
     integrate tip „flip chip”, în cazul în care          1 octombrie 2022 și
     conexiunea electrică respectivă îndeplinește         piese de schimb
     oricare dintre următoarele condiții:                 pentru aceste
     (i)   există un nod tehnologic semiconductor         vehicule
           de 90 nm sau mai mare;
     (ii) există un substrat de 300 mm₂ sau mai
           mare în orice nod tehnologic
           semiconductor;
     (iii) există carcase suprapuse cu substraturi
           de 300 mm₂ sau mai mari sau
           substraturi (interposers) din siliciu de
           300 mm₂ sau mai mari.

     (4)    se inserează următoarea rubrică 8(k):

     8(k). Plumbul din sudarea aplicațiilor termice       Vehicule omologate X(4)
     care utilizează un curent cu o intensitate           de tip înainte de
     minimă de 0,5 A per sudură pe un singur              1 ianuarie 2024 și
     geam din sticlă laminată cu o grosime                piese de schimb

RO                                                    1                             RO
 ---pagebreak---      maximă de 2,1 mm. Această exceptare nu se pentru      aceste
     referă la sudarea contactelor integrate în vehicule
     polimerul intermediar

RO                                            2                     RO


title: DIRECTIVA DELEGATĂ (UE) …/… A COMISIEI de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din punctele de sudură și din straturile acoperitoare utilizate în anumite motoare cu ardere portabile

text:
                              COMISIA
                              EUROPEANĂ

                                                      Bruxelles, 17.12.2019
                                                      C(2019) 9066 final

                      DIRECTIVA DELEGATĂ (UE) …/… A COMISIEI

                                         din 17.12.2019

        de modificare, în scopul adaptării la progresul științific și tehnic, a anexei III la
      Directiva 2011/65/UE a Parlamentului European și a Consiliului în ceea ce privește o
     derogare pentru plumbul din punctele de sudură și din straturile acoperitoare utilizate
                            în anumite motoare cu ardere portabile

                                  (Text cu relevanță pentru SEE)

RO                                                                                RO
 ---pagebreak---                                         EXPUNERE DE MOTIVE

     1.       CONTEXTUL ACTULUI DELEGAT
     Prezenta directivă delegată a Comisiei modifică, în scopul adaptării la progresul tehnic,
     anexa III la Directiva 2011/65/UE a Parlamentului European și a Consiliului privind
     restricțiile de utilizare a anumitor substanțe periculoase în echipamentele electrice și
     electronice (reformare)1 (Directiva RoHS 2), în vederea acordării unei derogări pentru
     aplicații specifice care conțin plumb.
     Directiva RoHS 2 restricționează utilizarea anumitor substanțe periculoase în echipamentele
     electrice și electronice, astfel cum se prevede la articolul 4 din directiva menționată. Aceasta a
     intrat în vigoare la 21 iulie 2011.
     Substanțele restricționate sunt enumerate în anexa II la Directiva RoHS 2. Dacă restricțiile
     privind plumbul, mercurul, cadmiul, cromul hexavalent, bifenilii polibromurați și difenileterii
     polibromurați sunt deja în vigoare, în schimb restricțiile privind ftalatul de di(2-etilhexil)
     (DEHP), ftalatul de butil și de benzil (BBP), ftalatul de dibutil (DBP) și ftalatul de diizobutil
     (DIBP) se vor aplica începând cu 22 iulie 2019 sau ulterior. În anexele III și IV la
     Directiva RoHS 2 sunt enumerate materialele și componentele echipamentelor electrice și
     electronice (EEE) pentru aplicații specifice care beneficiază de derogare de la restricționarea
     anumitor substanțe, prevăzută la articolul 4 alineatul (1) din Directiva RoHS 2.
     Articolul 5 prevede adaptarea anexelor III și IV la progresul științific și tehnic (prin
     includerea, reînnoirea, modificarea sau revocarea derogărilor). În temeiul articolului 5
     alineatul (1) litera (a), se pot include derogări în anexele III și IV numai dacă această
     includere nu slăbește protecția mediului și a sănătății prevăzută în Regulamentul (CE)
     nr. 1907/20062 și dacă sunt îndeplinite oricare dintre condițiile următoare: eliminarea sau
     substituirea materialelor și a componentelor prin modificarea proiectului sau utilizând
     materiale și componente pentru care nu sunt necesare materialele sau substanțele enumerate în
     anexa II este imposibilă din punct de vedere științific sau tehnic; fiabilitatea substituenților nu
     este asigurată sau este probabil ca efectele negative totale asupra mediului și asupra sănătății
     și siguranței consumatorilor provocate de substituire să depășească avantajele totale ale
     acesteia pentru mediu și pentru sănătatea și siguranța consumatorilor.
     De asemenea, astfel cum se prevede la articolul 5 alineatul (1), Comisia Europeană (Comisia)
     trebuie să includă materialele și componentele EEE pentru aplicații specifice în listele din
     anexele III și IV prin intermediul unor acte delegate distincte, în conformitate cu articolul 20.
     Articolul 5 alineatul (3) și anexa V stabilesc procedura de depunere a cererilor de acordare, de
     reînnoire sau de revocare a unei derogări.

     2.       CONSULTĂRI ÎNAINTEA ADOPTĂRII ACTULUI
     De la publicarea Directivei RoHS 2, Comisia a primit, în conformitate cu dispozițiile
     articolului 5 alineatul (3) și ale anexei V, numeroase3 cereri din partea operatorilor economici,
     atât pentru acordarea de noi derogări, cât și pentru reînnoirea derogărilor existente.
     Actuala derogare prevăzută la punctul 41 din anexa III permite utilizarea plumbului în
     punctele de sudură și în straturile acoperitoare ale capetelor componentelor electrice și
     electronice și în straturile acoperitoare ale plăcilor cu circuite imprimate utilizate în module de
     1
            JO L 174, 1.7.2011, p. 88.
     2
            JO L 396, 30.12.2006, p. 1.
     3
            Lista cererilor este disponibilă la adresa:
            http://ec.europa.eu/environment/waste/rohs_eee/adaptation_en.htm

RO                                                      1                                                  RO
 ---pagebreak---      aprindere și în alte sisteme electrice și electronice de comandă a motoarelor care, din motive
     tehnice, trebuie să fie montate direct pe sau în carterul sau cilindrul motoarelor cu ardere
     portabile (categoriile SH:1, SH:2 și SH:3 din Directiva 97/68/CE a Parlamentului European și
     a Consiliului). În iunie 2017, Comisia a primit o cerere de reînnoire a acestei derogări pentru
     categoriile 6 și 11. Cu toate că data de expirare a derogării prevăzute la punctul 41 era
     31 decembrie 2018 pentru categoriile 1-7 și 10, în conformitate cu cerințele Directivei RoHS
     [articolul 5 alineatul (5) al doilea paragraf], derogarea continuă să se aplice până la adoptarea
     de către Comisie a deciziei referitoare la cererea de reînnoire4.
     În vederea evaluării cererii de derogare, Comisia a lansat un studiu pentru a efectua evaluarea
     tehnică și științifică necesară, organizând inclusiv o consultare online pe tema cererii, la care
     au putut participa părțile interesate și care a durat șase săptămâni5. În cadrul consultării
     părților interesate nu s-au primit contribuții.
     Raportul final care conține evaluarea cererii a fost publicat6, părțile interesate fiind informate
     în acest sens.
     Ulterior, Comisia a consultat grupul de experți ai statelor membre pentru actele delegate
     adoptate în temeiul Directivei RoHS 2, în cadrul reuniunii acestuia din 29 octombrie 2018.
     Experții au fost de acord cu propunerea prezentată, majoritatea neexprimându-și însă punctul
     de vedere. În conformitate cu Orientările privind o mai bună legiferare, proiectul de directivă
     delegată a fost publicat pe Portalul pentru o mai bună legiferare timp de patru săptămâni, în
     vederea colectării de contribuții din partea publicului. S-a primit o singură observație în
     sprijinul proiectului de propunere. S-au parcurs toți pașii aplicabili derogărilor de la
     restricționarea anumitor substanțe, prevăzuți la articolul 5 alineatele (3)-(7)7. Consiliul și
     Parlamentul European au fost informate cu privire la toate activitățile.
     Raportul final a evidențiat, în special, următoarele informații și evaluări de natură tehnică:
             Plumbul este utilizat ca element de aliere comun în materialul de sudură pentru a
              controla punctul de topire. Solicitantul a testat cu succes materiale alternative care să
              înlocuiască substanța restricționată. Cu toate acestea, este nevoie de mai mult timp
              pentru a se confirma fiabilitatea produselor fără plumb.
             În prezent, este necesar ca fiabilitatea alternativelor fără plumb disponibile pe piață
              să fie confirmată și în cadrul unor teste suplimentare.
     Rezultatele evaluării pentru categoriile 1-7, 10 și 11 arată că derogarea specifică nu ar slăbi
     protecția mediului și a sănătății prevăzută în Regulamentul (CE) nr. 1907/2006 (REACH), în
     conformitate cu articolul 5 din Directiva 2011/65/UE. De asemenea, cererea de derogare
     îndeplinește cel puțin unul dintre criteriile relevante prevăzute la articolul 5 alineatul (1)
     litera (a): dat fiind faptul că pentru aplicațiile în cauză nu sunt disponibile în prezent
     alternative fiabile, se justifică acordarea derogării cu o perioadă de valabilitate de 24 de luni

     4
            Categoriile enumerate în anexa I la Directiva 2011/65/UE sunt: 1. aparate de uz casnic de mari
            dimensiuni; 2. aparate de uz casnic de mici dimensiuni; 3. echipamente informatice și de
            telecomunicații; 4. aparate electrice de consum; 5. echipamente de iluminat; 6. unelte electrice și
            electronice; 7. jucării, echipament pentru petrecerea timpului liber și echipament sportiv; 8. dispozitive
            medicale; 9. instrumente de monitorizare și control, inclusiv instrumente industriale de monitorizare și
            control; 10. distribuitoare automate; 11. alte EEE care nu se regăsesc în categoriile de mai sus.
     5
            Perioada de consultare: de la 20.10.2017 până la 1.12.2017.
     6
            https://publications.europa.eu/en/publication-detail/-/publication/33a336f0-e0ef-11e8-b690-
            01aa75ed71a1/language-en/format-PDF/source-85019010.
     7
            Pe site-ul web al Comisiei este publicată lista pașilor administrativi care trebuie parcurși. În cazul
            fiecărui act delegat, pentru a afla în ce stadiu al procedurii se află acesta, se poate consulta Registrul
            interinstituțional al actelor delegate, disponibil la adresa https://webgate.ec.europa.eu/regdel/#/home.

RO                                                         2                                                             RO
 ---pagebreak---      de la publicarea directivei delegate în Jurnalul Oficial. Întrucât deocamdată nu sunt disponibili
     substituenți fiabili, pentru această perioadă nu se anticipează impacturi socioeconomice
     negative ale substituirii. De asemenea, se preconizează că perioada de valabilitate acordată nu
     va avea efecte adverse asupra inovării.
     În ceea ce privește categoriile 8 și 9, derogarea existentă rămâne în vigoare pe perioadele de
     valabilitate prevăzute la articolul 5 alineatul (2).

     3.       ELEMENTELE JURIDICE ALE ACTULUI DELEGAT
     Directiva delegată acordă o derogare de la restricțiile prevăzute la articolul 4 alineatul (1)
     pentru utilizarea plumbului în aplicații specifice, care trebuie să fie introdusă în anexa III la
     Directiva 2011/65/UE.
     Instrumentul este o directivă delegată, astfel cum se prevede în Directiva 2011/65/UE, care
     respectă, în special, cerințele relevante ale articolului 5 alineatul (1) litera (a) din directiva
     menționată.
     Obiectivul directivei delegate este de a contribui la protecția sănătății umane și a mediului și
     de a apropia dispozițiile privind funcționarea pieței interne în domeniul echipamentelor
     electrice și electronice, permițând utilizarea, pentru aplicații specifice, a unor substanțe care
     sunt altminteri interzise, în conformitate cu dispozițiile și condițiile prevăzute în
     Directiva RoHS 2 și cu procedura stabilită în directiva menționată pentru adaptarea anexelor
     III și IV la progresul științific și tehnic.
     În conformitate cu principiul proporționalității, măsura nu depășește ceea ce este necesar
     pentru atingerea obiectivului său.
     Propunerea nu afectează bugetul UE.

RO                                                   3                                                    RO
 ---pagebreak---                              DIRECTIVA DELEGATĂ (UE) …/… A COMISIEI

                                                      din 17.12.2019

            de modificare, în scopul adaptării la progresul științific și tehnic, a anexei III la
          Directiva 2011/65/UE a Parlamentului European și a Consiliului în ceea ce privește o
         derogare pentru plumbul din punctele de sudură și din straturile acoperitoare utilizate
                                în anumite motoare cu ardere portabile

                                            (Text cu relevanță pentru SEE)

     COMISIA EUROPEANĂ,
     având în vedere Tratatul privind funcționarea Uniunii Europene,
     având în vedere Directiva 2011/65/UE a Parlamentului European și a Consiliului din
     8 iunie 2011 privind restricțiile de utilizare a anumitor substanțe periculoase în echipamentele
     electrice și electronice1, în special articolul 5 alineatul (1) litera (a),
     întrucât:
     (1)       Directiva 2011/65/UE impune statelor membre obligația de a se asigura că
               echipamentele electrice și electronice introduse pe piață nu conțin substanțele
               periculoase enumerate în anexa II la directiva menționată. Aplicațiile care beneficiază
               de derogare, enumerate în anexa III la Directiva 2011/65/UE, nu intră sub incidența
               acestei restricții.
     (2)       Categoriile de echipamente electrice și electronice cărora li                                se    aplică
               Directiva 2011/65/UE sunt enumerate în anexa I la directiva menționată.
     (3)       Plumbul este o substanță restricționată enumerată în anexa II la Directiva 2011/65/UE.
     (4)       Prin Directiva delegată (UE) 2014/72/UE2, Comisia a acordat o derogare pentru
               utilizarea plumbului în punctele de sudură și în straturile acoperitoare ale capetelor
               componentelor electrice și electronice și în straturile acoperitoare ale plăcilor cu
               circuite imprimate utilizate în module de aprindere și în alte sisteme electrice și
               electronice de comandă a motoarelor care, din motive tehnice, trebuie să fie montate
               direct pe sau în carterul sau cilindrul motoarelor cu ardere portabile (categoriile SH:1,
               SH:2 și SH:3 din Directiva 97/68/CE a Parlamentului European și a Consiliului3)

     1
               JO L 174, 1.7.2011, p. 88.
     2
               Directiva delegată 2014/72/UE a Comisiei din 13 martie 2014 de modificare, în scopul adaptării la
               progresul tehnic, a anexei III la Directiva 2011/65/UE a Parlamentului European și a Consiliului în ceea
               ce privește o derogare pentru plumbul din punctele de sudură și din straturile acoperitoare ale capetelor
               componentelor electrice și electronice și din straturile acoperitoare ale plăcilor cu circuite imprimate
               care sunt utilizate în module de aprindere și în alte sisteme electrice și electronice de comandă a
               motoarelor (JO L 148, 20.5.2014, p. 78).
     3
               Directiva 97/68/CE a Parlamentului European și a Consiliului din 16 decembrie 1997 privind
               apropierea legislațiilor statelor membre referitoare la măsurile împotriva emisiei de poluanți gazoși și de
               pulberi provenind de la motoarele cu ardere internă care urmează să fie instalate pe echipamentele
               mobile fără destinație rutieră (JO L 59, 27.2.1998, p. 1). Directiva 97/68/CE a fost abrogată de
               Regulamentul (UE) 2016/1628 al Parlamentului European și al Consiliului din 14 septembrie 2016
               privind cerințele referitoare la limitele emisiilor de poluanți gazoși și de particule poluante și
               omologarea de tip pentru motoarele cu ardere internă pentru echipamentele mobile fără destinație

RO                                                             4                                                             RO
 ---pagebreak---             („derogarea”), prin includerea acestor aplicații în anexa III la Directiva 2011/65/UE.
            Derogarea urma să expire la 31 decembrie 2018 pentru categoriile 1-7 și 10, în
            conformitate cu articolul 5 alineatul (2) al doilea paragraf din directiva menționată.
     (5)    La 30 iunie 2017, Comisia a primit o cerere de reînnoire a derogării pentru
            categoriile 6 și 11 („cererea de reînnoire”), care se încadra în termenul prevăzut la
            articolul 5 alineatul (5) din Directiva 2011/65/UE. În conformitate cu dispoziția
            menționată, derogarea rămâne valabilă până la adoptarea deciziei referitoare la cererea
            de reînnoire.
     (6)    În cadrul procesului de evaluare a cererii de reînnoire s-au efectuat consultări ale
            părților interesate, în conformitate cu articolul 5 alineatul (7) din
            Directiva 2011/65/UE.
     (7)    Plumbul este utilizat ca element de aliere comun în materialul de sudură pentru a
            controla punctul de topire. S-au testat cu succes materiale alternative care să
            înlocuiască substanța restricționată. Cu toate acestea, este nevoie de mai mult timp
            pentru a se confirma fiabilitatea produselor fără plumb.
     (8)    În prezent, nu sunt disponibile pe piață alternative fără plumb care să ofere un nivel
            suficient de fiabilitate pentru aplicațiile care fac obiectul derogării.
     (9)    Din cauza lipsei unor alternative fiabile, substituirea sau eliminarea plumbului este în
            prezent imposibilă din punct de vedere științific și tehnic în cazul anumitor motoare cu
            ardere portabile. Prin urmare, este oportun să se reînnoiască derogarea. Reînnoirea
            derogării    este    conformă       cu    Regulamentul       (CE)     nr. 1907/2006    al
            Parlamentului European și al Consiliului4 și, prin urmare, nu slăbește protecția
            mediului și a sănătății prevăzută în acesta.
     (10)   Derogarea de care beneficiază categoriile 1-7, 10 și 11 ar trebui reînnoită până la
            [ultima zi a celei de a 24-a luni de la publicarea prezentei directive în Jurnalul Oficial],
            în conformitate cu articolul 4 alineatul (3) și cu articolul 5 alineatul (2) primul paragraf
            din Directiva 2011/65/UE. Având în vedere rezultatele eforturilor depuse în prezent
            pentru a găsi un substituent fiabil, este improbabil ca durata derogării să aibă efecte
            adverse asupra inovării.
     (11)   În ceea ce privește categoriile 8 și 9, derogarea existentă rămâne în vigoare pe
            perioadele de valabilitate prevăzute la articolul 5 alineatul (2) al doilea paragraf din
            Directiva 2011/65/UE. Din motive de claritate juridică, datele de expirare ar trebui
            specificate în anexa III la directiva menționată.
     (12)   Prin urmare, Directiva 2011/65/UE ar trebui modificată în consecință,

     ADOPTĂ PREZENTA DIRECTIVĂ:

                                                   Articolul 1
     Anexa III la Directiva 2011/65/UE se modifică astfel cum se prevede în anexa la prezenta
     directivă.

            rutieră, de modificare a Regulamentelor (UE) nr. 1024/2012 și (UE) nr. 167/2013 și de modificare și
            abrogare a Directivei 97/68/CE (JO L 252, 16.9.2016, p. 53).
     4
            Regulamentul (CE) nr. 1907/2006 al Parlamentului European și al Consiliului din 18 decembrie 2006
            privind înregistrarea, evaluarea, autorizarea și restricționarea substanțelor chimice (REACH) și de
            înființare a Agenției Europene pentru Produse Chimice (JO L 396, 30.12.2006, p. 1).

RO                                                      5                                                         RO
 ---pagebreak---                                                  Articolul 2
     1.       Statele membre adoptă și publică, până la [ultima zi a celei de a douăsprezecea luni
              de la data intrării în vigoare a prezentei directive], actele cu putere de lege și actele
              administrative necesare pentru a se conforma prezentei directive. Statele membre
              comunică de îndată Comisiei textul acestor acte.
              Statele membre aplică aceste acte începând cu [ultima zi a celei de a douăsprezecea
              luni de la data intrării în vigoare a prezentei directive + 1 zi].
              Atunci când statele membre adoptă aceste acte, ele cuprind o trimitere la prezenta
              directivă sau sunt însoțite de o astfel de trimitere la data publicării lor oficiale. Statele
              membre stabilesc modalitatea de efectuare a acestei trimiteri.
     2.       Statele membre comunică Comisiei textul principalelor dispoziții de drept intern pe
              care le adoptă în domeniul reglementat de prezenta directivă.

                                                 Articolul 3
     Prezenta directivă intră în vigoare în a douăzecea zi de la data publicării în Jurnalul Oficial al
     Uniunii Europene.

                                                 Articolul 4
     Prezenta directivă se adresează statelor membre.
     Adoptată la Bruxelles, 17.12.2019

                                                    Pentru Comisie,
                                                    Președinta
                                                    Ursula von der Leyen

RO                                                     6                                                      RO
 ---documentbreak---                               COMISIA
                              EUROPEANĂ

                                                      Bruxelles, 17.12.2019
                                                      C(2019) 9066 final

                                                      ANNEX

                                            ANEXĂ

                                                la

                                  Directiva delegată a Comisiei

        de modificare, în scopul adaptării la progresul științific și tehnic, a anexei III la
      Directiva 2011/65/UE a Parlamentului European și a Consiliului în ceea ce privește o
     derogare pentru plumbul din punctele de sudură și din straturile acoperitoare utilizate
                            în anumite motoare cu ardere portabile

RO                                                                                RO
 ---pagebreak---                                                 ANEXĂ
     În anexa III la Directiva 2011/65/UE, punctul 41 se înlocuiește cu următorul text:

     „41.         Plumbul din punctele de sudură și     Se aplică tuturor categoriilor și expiră la:
                  din straturile acoperitoare ale
                                                             [ultima zi a celei de a 24-a luni de la
                  capetelor componentelor electrice
                                                              publicarea prezentei directive
                  și electronice și din straturile
                                                              delegate în Jurnalul Oficial] pentru
                  acoperitoare ale plăcilor cu
                                                              categoriile 1-7, 10 și 11;
                  circuite imprimate utilizate în
                  module de aprindere și în alte             21 iulie 2021 pentru categoriile 8 și
                  sisteme electrice și electronice de         9, cu excepția dispozitivelor
                  comandă a motoarelor care, din              medicale de diagnosticare in vitro și
                  motive tehnice, trebuie să fie              a instrumentelor industriale de
                  montate direct pe sau în carterul           monitorizare și control;
                  sau cilindrul motoarelor cu ardere
                                                             21 iulie 2023 pentru dispozitivele
                  portabile (categoriile SH:1, SH:2
                                                              medicale de diagnosticare in vitro
                  și SH:3 din Directiva 97/68/CE a
                                                              din categoria 8;
                  Parlamentului European și a
                  Consiliului *).                            21 iulie 2024 pentru instrumentele
                                                              industriale de monitorizare și control
                                                              din categoria 9.”

     * Directiva 97/68/CE a Parlamentului European și a Consiliului din 16 decembrie 1997
     privind apropierea legislațiilor statelor membre referitoare la măsurile împotriva emisiei de
     poluanți gazoși și de pulberi provenind de la motoarele cu ardere internă care urmează să fie
     instalate pe echipamentele mobile fără destinație rutieră (JO L 59, 27.2.1998, p. 1).

RO                                                  1                                                   RO